Yoti Loizos, beter bekend as die Griekse Boertjie, het op 21 Junie dié groep by die LewenSentrum vermaak en het sommer vinnig aanklank by die gehoor gevind met sy grappige persoonlikheid. Yoti het die gehoor op ’n musikale reis om die wêreld geneem toe hy liedjies van verskeie lande gesing het. Wat die gehoor selfs meer vermaak het, was sy oulike props wat hy saamgebring het om elke verskillende kultuur uit te beeld.
Dit was ’n wonderlike optrede en Yoti het sommer heelwat van sy CD’s en DVD’s verkoop. Almal het toe ’n lekker bordjie eetgoed en mekaar se geselskap geniet voordat die oggend tot ’n einde gekom het.